วันก่อนนิวคุงได้ไปทำงานที่บ้านลูกค้าในย่านพระประแดง ในช่วงเที่ยงเลยแวะหาอะไรทาน ก่อนกินข้าวเลยแวะซื้อน้ำที่ร้าน ลุงแจ็ค กาแฟโบราณ มากินซะเลย
ร้านนี้จะตั้งอยู่ใกล้กับปากซอย สุขสวัสดิ์ 37-7 เป็นร้านแผงลอยเล็กๆ ที่ตกแต่งร้านได้อย่างมีสีสันน่ามอง และร้านดูสะอาดดีครับ
มองเมนูเครื่องดื่มแล้วสั่งเลย พนักงานเค้าก็ทำให้แบบสดใหม่ ไม่นานก็ได้กินแล้วครับ

เมนูเครื่องดื่มของที่นี่ก็มีเหมือนเมนูเครื่องดื่มร้านทั่วๆไป มีทั้งเมนูแบบโบราณ หรือน้ำแดงน้ำเขียว ไปยังเมนูน้ำผลไม้เลย
ราคาเครื่องดื่มก็จะแตกต่างกันออกไป สามารถเลือกได้ด้วยนะครับว่าจะใส่เป็นแก้วหรือถุงกระดาษ
ราคาก็จะอยู่ในช่วง 25-30 บาทต่อเมนูครับ

วันนี้นิวคุงสั่งเมนู ชามะนาวถุงมากิน
ชามะนาวถุงนี้ กินแล้วจะเป็นรสที่ไม่เปรี๊ยวมาก และไม่หวานมากจนเกินไป เป็นรสที่กินแล้วแบบให้รสเปรี๊ยวหวานแบบอ่อนๆ ผสมกันมาได้แบบทานง่าย กินแล้วไม่เลี่ยนคอจนเกินไป
และที่ร้านใส่ในถุงกระดาษมาทำให้กินได้นาน นอกจากนี้ยังให้เครื่องดื่มในปริมาณที่เยอะ กินได้แบบเย็นชื่นใจเต็มที่เลย

สรุปโดยรวม (เต็ม 10)
ให้ 7 คะแนนครับ รสชาติชามะนาวอ่อนไปนิด แต่ก็เป็นรสที่ทานได้เรื่อยๆ อร่อยแบบรสอ่อนๆดีครับ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  26 / 4 / 57
